সে পুত্র যখন তার সাথে কাজকর্ম করার বয়সে পৌঁছলো তখন একদিন ইবরাহিম তাকে বললো, ‘হে পুত্র! আমি স্বপ্নে দেখি তোমাকে আমি জবেহ করছি, এখন তুমি বল তুমি কি মনে কর?’ সে বললো, ‘হে আব্বাজান! আপনাকে যা হুকুম দেয়া হচ্ছে তা করে ফেলুন, আপনি আমাকে ইনশাআল্লাহ সবরকারীই পাবেন।’ (সূরা সফফাত : ১০২) তিনি মহান আল্লাহ কর্তৃক পিতার প্রতি আদেশ মেনে নিয়েছেন। পরবর্তীতে তিনি নবী হিসেবে স্বীকৃতি লাভ করেছেন। মহান আল্লাহ বলেন: আর এ কিতাবে ইসমাইলের কথা স্মরণ করো। সে ছিল ওয়াদা পালনে সত্যনিষ্ঠ এবং ছিল রাসূল নবী। (সূরা মরিয়াম : ৫৪)